ముష్కో లోయ

ముష్కో లోయ, లడఖ్ లోని ద్రాస్‌లో ఉన్న లోయ. అడవి తులిప్స్ లోయ అని కూడా దీన్ని పిలుస్తారు. పర్యాటకులకు ఈ పూలు ప్రధాన ఆకర్షణ. ఇది భారత కేంద్రపాలిత ప్రాంతమైన లడఖ్‌లో ఉంది. హిమనదీయ ప్రాంతమైన ఈ లోయ మానవ నివాసానికి అనుకూలమైనది కాదని భావిస్తారు. ఈ ప్రాంతం 1999 లో కార్గిల్ యుద్ధ సమయంలో ప్రాముఖ్యతను సంతరించుకుంది. పాకిస్తాన్ దళాలు ఈ ప్రాంతంలోనే నియంత్రణ రేఖను దాటి శిఖరాలో స్థావరాలను ఆక్రమించాయి. ముష్కో లోయ లడఖ్‌కు పశ్చిమ అంచున ఉంది. దీనికి పశ్చిమాన కాశ్మీర్ లోయ ఉత్తర ప్రాంతాలు ఉన్నాయి.

ఈ లోయ ప్రపంచంలోకెల్లా అత్యంత చల్లని నివాస ప్రదేశాలలో రెండవ స్థానంలో ఉన్న ద్రాస్‌లో ఉంది. శ్రీనగర్ నుండి సుమారు 141 కిలోమీటర్ల (88 మైళ్ళు) దూరంలో ఉన్న ద్రాస్‌ను 'లడఖ్ ముఖ ద్వారం' అని కూడా అంటారు.

ముష్కో లోయ సముద్ర మట్టం నుండి సుమారు  ఎత్తున ఉంది. ద్రాస్‌లోని ప్రధాన మార్కెట్ నుండి ఎనిమిది కిలోమీటర్ల దూరంలో ఉంది. ఇది చుట్టూ పర్వతాలు, గడ్డి మైదానాలతో ఉన్న ఒక గ్రామం ఉంది. గ్రామంలో ప్రకృతి దృశ్యం అలరిస్తుంది. లోయ గుండా ద్రాస్ నది ప్రవహిస్తుంది. ముష్కో నుండి, గురేజ్ (బందీపూర్) లోని తిలైల్‌కి ట్రెక్కింగ్ చేయవచ్చు. ఈ దారి అనేక పచ్చికభూముల గుండా వెళుతుంది. పచ్చికభూములు వివిధ రకాల పూలతో నిండి ఉంటాయి. ముష్కో లోయలోని పర్వత సానువులు పూలతో నిండి, గ్రామానికి కళ్ళు చెదిరే అందాన్నిస్తాయి. గ్రామస్తుల వృత్తి వ్యవసాయం, గొర్రెల పెంపకం.

 మూలాలు 

వర్గం:Coordinates on Wikidata
వర్గం:లడఖ్